《高平探芳新 其二 甲辰中秋》
宋代·吴文英

绀海掣微云，金井暮凉，梧韵风急。何处楼高，想清光先得。

江汜冷、冰绡乍洗，素娥忺，菱花再拭。影留人去，忍向夜深，帘户照陈迹。

竹房苔径小，对日暮、数尽烟碧。露蓼香泾，记年时相识。

二十五、声声秋点，梦不认、屏山路窄。醉魂幽扬，满地桂阴无人惜。

作者简介：吴文英（约1200～1260），字君特，号梦窗，晚年又号觉翁，四明（今浙江宁波）人。原出翁姓，后出嗣吴氏。与贾似道友善。有《梦窗词集》一部，存词三百四十余首，分四卷本与一卷本。其词作数量丰沃，风格雅致，多酬答、伤时与忆悼之作，号“词中李商隐”。而后世品评却甚有争论。